આ બાજુ મહાદેવ, ભોળાનાથ શિવજી એ ઘરે પાછા ફર્યા. ઘરમાં દાખલ થવાની કોશિશ કરી. ત્યારે તેમનો ભેટો પહેરેદાર બાળક સાથે થયો. બાળકે તેમને અંદર દાખલ થતાં રોક્યા. ત્યારે શિવજીએ ક્રોધવશ એ બાળકનું મસ્તક ઘડથી અલગ કરી દીધું અને અંદર પ્રવેશ કરી ગયા. ત્યારે તેમને ચોક્કસ મન સ્થિતિમાં જોઈને પાર્વતી ચોંકી ઉઠ્યાં. તેમણે તેમને વસ્તુ સ્થિતિ વિશે પૃચ્છા કરી. ત્યારે શિવજીએ બાળકનું માથું વાઢી નાંખ્યું હોવાનું જણાવતા દેવી પાર્વતી વ્યથિત થઈ ગયા. તેમણે કહ્યું કે તે બાળક અન્ય કોઈ નહિં પણ તે તેમનું જ બાળક હતું. શિવજીને તેને કોઈપણ ભોગે બચાવવા માટે નિવેદન કરવા લાગ્યા. ત્યારે શિવજીએ પોતાના ગણને આદેશ આપ્યો કે ઉત્તર દિશામાં જે કોઈ મળે તેનું માથુ વાઢી લાવીને આપો. ત્યારે ગણ હાથીનું માથુ લઈને આવે છે એને શિવજી બાળકના ઘડ સાથે જોડી દે છે. આ રીતે બાળ ગણેશની હાથીના મુખ સાથે ઉત્પતિ થઈ.